钦定古今图书集成/明伦汇编/闺媛典/第287卷 > 皇清二十 > 周良俊妻李氏
## 钦定古今图书集成/明伦汇编/闺媛典/第287卷 > 皇清二十 > 周良俊妻李氏

按《西安县志》：“李氏，周良俊妻。年二十，夫亡，叔伯咸谋夺其志，氏引刀断一指，血淋漓，以示无他，众始骇散。家贫甚，以纺绩糊口，己食糠核，而勉致甘旨以奉姑。姑病，吁天愿以身代。及殁，哀号几殒，课子读书。次子以贡士为县令，守节五十二年。总督李之芳表其门。”